CELEX: 32012B0594
Language: et
Date: 2012-05-10 00:00:00
Title: 2012/594/EL: Euroopa Parlamendi otsus, 10. mai 2012 , Eurojusti 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/267
            
         EUROOPA PARLAMENDI OTSUS,
   10. mai 2012,
   Eurojusti 2010. aasta eelarve täitmisele heakskiidu andmise kohta
   (2012/594/EL)
   EUROOPA PARLAMENT,
   
               —
            
            
               võttes arvesse Eurojusti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Eurojusti 2010. aasta raamatupidamise aastaaruande kohta koos Eurojusti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse nõukogu 28. veebruari 2002. aasta otsust 2002/187/JSK (millega moodustatakse Eurojust, et tugevdada võitlust raskete kuritegude vastu), (3) eriti selle artiklit 36,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0128/2012),
            
         
               1.
            
            
               annab heakskiidu Eurojusti haldusdirektori tegevusele Eurojusti 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Eurojusti haldusdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 140.
   
      (2)  EÜT L 248, 16.9.2002, lk 1.
   
      (3)  EÜT L 63, 6.3.2002, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Eurojust
            
            
               2006
            
            
               2007
            
            
               2008
            
            
               2009
            
         
               Tulemused
            
            
                
            
            
               –
            
            
               Näitajate puudumine, puudused kasutajate rahulolu mõõtmisel ning eelarve ja tööprogrammi vaheline kooskõlastamatus raskendavad Eurojusti tegevustulemuste hindamist.
            
            
               Eurojustil palutakse teavitada eelarve täitmisele heakskiidu andmise eest vastutavat institutsiooni tegevustulemuste põhinäitajatest ja nende seostest Eurojusti eesmärkide, eelarve ja tööprogrammiga.
            
         
               Assigneeringute ülekandmine
            
            
               Ei järgita rangelt eelarve aastasuse ja sihtotstarbelisuse põhimõtet; eelarve haldamisel esines palju assigneeringute ümberpaigutamist eelarveridade vahel; tõendav dokumentatsioon ei olnud sageli küllalt põhjalik.
            
            
               Eelarve aastasuse põhimõttest ei peetud rangelt kinni: palju vahendite ülekandmist ning puudused kavandamisel ja kontrollimisel (eelarve 18 900 000 eurot; assigneeringud 18 000 000 eurot; üle kanti 5 200 000 miljonit eurot).
            
            
               
                           —
                        
                        
                           Eelarve aastasuse põhimõttest ei peetud rangelt kinni: suur oli eelmisest aastast üle kantud ja seejärel tühistatud assigneeringute maht (1 000 000 eurot ehk 25&#x2005;% assigneeringutest kanti üle).
                        
                     
                           —
                        
                        
                           Komisjonil palutakse võimalikult piirata Eurojusti käes oleva sularaha kogust; Eurojusti käes on pidevalt suur summa sularaha (detsembris 2008 – 4 612 878,47 eurot).
                        
                     
            
               
                           —
                        
                        
                           Kontrollikoda ei esita märkusi assigneeringute ülekandmise ja tühistamise määra kohta 2009. aastal.
                        
                     
                           —
                        
                        
                           Ametil palutakse teavitada eelarve täitmisele heakskiidu andmise eest vastutavat institutsiooni meetmetest, mida on võetud assigneeringute ülekandmise vältimiseks, kuna see on eelarve täitmisele heakskiidu andmise varasemates menetlustes olnud korduv probleem.
                        
                     
         
               Hankemenetlused
            
            
               Hankemenetluste puudused.
            
            
               Hankemenetluste samasugused puudused nagu kahel eelnenud aastal (nii näiteks pikendas Eurojust kehtivaid lepinguid eeskirju rikkudes).
            
            
               Hankemenetlustel samasugused puudused nagu kolmel eelnenud aastal; enamikul juhtudel ei tehtud enne hankemenetluse käivitamist eelnevat turuväärtuse hindamist; puudusi esines lepingute üle järelevalve teostamisel ja hangete kavandamisel; Eurojustil palutakse eelarve täitmisele heakskiidu andmise eest vastutavale institutsioonile teatada, kuidas ta kavatseb puudused kõrvaldada.
            
            
               Rahulolu sellega, et amet on välja töötanud meetmed asjaomaste toodete ja teenuste turuväärtuse hindamiseks enne hankemenetluse algatamist; seda loetakse oluliseks algatuseks, mida ka teised asutused peaksid järgima; ühtlasi heameel ameti 2009. aasta hankekava koostamise üle, mis oli Eurojusti üksustele ja teenistustele suureks abiks pakkumiste haldamisel; leitakse, et sellised algatused aitavad eelarvevahendite käsutajal täita paremini oma rolli suunaja ja kontrollijana.
            
         
               Personal
            
            
               –
            
            
               
                           —
                        
                        
                           Värbamismenetluste puudused.
                        
                     
                           —
                        
                        
                           Vabade ametikohtade määr vähenes: 2007. aasta lõpul 34 % ja 2008. aasta lõpul 25 % kõigist ametikohtadest.
                        
                     
                           —
                        
                        
                           Puudused töötajate värbamise planeerimisel.
                        
                     
            
               
                           —
                        
                        
                           Puudused värbamismenetluste kavandamisel ja rakendamisel: endiselt on vabad 26 % ametikohtadest.
                        
                     
                           —
                        
                        
                           Eurojust ei ole järginud sihtotstarbelisuse põhimõtet.
                        
                     
                           —
                        
                        
                           Ametil palutakse teavitada eelarve täitmisele heakskiidu andmise eest vastutavat institutsiooni oma uutest värbamismenetlustest.
                        
                     
            
               
                           —
                        
                        
                           Kontrollikoda täheldab puudusi värbamismenetluste kavandamisel ja teostamisel (endiselt on vabad 24 % ametikohtadest).
                        
                     
                           —
                        
                        
                           Ametil palutakse koostada põhjalik värbamiskava, et täitmata ametikohtade määra oluliselt vähendada, ja teavitada sellest eelarve täitmisele heakskiidu andmise eest vastutavat institutsiooni.
                        
                     
                           —
                        
                        
                           Ametil palutakse vähendada ajutiste töötajate arvu siseauditi talituse soovitatud tasemele.
                        
                     
                           —
                        
                        
                           Tuntakse muret kontrollikoja tähelepaneku pärast, et Eurojusti kuuest keskastmejuhi ametikohast kolm oli täidetud ameti töötajatest ajutiste kohusetäitjatega.
                        
                     
         
               Siseaudit
            
            
               –
            
            
               –
            
            
               Ametit kutsutakse üles täitma kõiki 26 siseauditi talituse soovitust; ametit kutsutakse üles viima viivitamata ellu järgmised personalijuhtimist puudutavad soovitused: koostada kava praegu vabade töökohtade täitmiseks lähiajal; muuta personaliosakonna ülesehitust; vähendada ajutiste töötajate arvu; tugevdada värbamismenetlust; võtta vastu karjäärivõimaluste rakenduseeskirjad; tagada valikukomisjoni liikmete sõltumatus; ning tagada avaliku hanke menetluste nõuetekohane rakendamine.
            
            
               Ametil palutakse teavitada eelarve täitmisele heakskiidu andmise eest vastutavat institutsiooni sellest, miks on viivitatud siseauditi talituse 31. detsembri 2008. aasta soovituste täitmisega, ja võtta viivitamata meetmeid, et tõhustada värbamismenetlust, vähendada ajutiste töötajate arvu, muuta personaliüksuse struktuuri, töötada välja personalijuhtimise kord, tugevdada personalijuhtimise üle teostatavat järelevalvet ja vaadata läbi erandite registri sisu.
            
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/268
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Eurojusti 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Eurojusti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Eurojusti 2010. aasta raamatupidamise aastaaruande kohta koos Eurojusti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2), eriti selle artiklit 185,
            
         
               —
            
            
               võttes arvesse nõukogu 28. veebruari 2002. aasta otsust 2002/187/JSK (millega moodustatakse Eurojust, et tugevdada võitlust raskete kuritegude vastu) (3), eriti selle artiklit 36,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185) (4), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0128/2012),
            
         
               A.
            
            
               arvestades, et kontrollikoda märkis, et on leidnud piisavalt kinnitust Eurojusti 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et 10. mail 2011 andis Euroopa Parlament heakskiidu Eurojusti haldusdirektori tegevusele Eurojusti 2009. aasta eelarve täitmisel (5) ja et eelarve täitmisele heakskiidu andmise otsusele lisatud resolutsioonis parlament muu hulgas
               
                           —
                        
                        
                           palus ametil teavitada eelarve täitmisele heakskiidu andmise eest vastutavat institutsiooni meetmetest, mida on võetud assigneeringute ülekandmise vältimiseks;
                        
                     
                           —
                        
                        
                           väljendas muret asjaolu pärast, et kontrollikoda oli taas täheldanud puudusi värbamismenetluste kavandamisel ja rakendamisel; märkis eelkõige täitmata ametikohtade endiselt liiga kõrget määra (24 %), mis oli küll madalam kui 2008. aastal (26 %) ja 2007. aastal (33 %);
                        
                     
                           —
                        
                        
                           palus ametil viivitamata võtta meetmeid, et tõhustada värbamismenetlust, vähendada ajutiste töötajate arvu, muuta personaliüksuse struktuuri, töötada välja personalijuhtimise kord, tugevdada personalijuhtimise üle teostatavat järelevalvet ja vaadata läbi erandite registri sisu;
                        
                     
         
               C.
            
            
               arvestades, et ameti 2010. aasta eelarve oli 32 300 000 eurot, mis on 14,5 % suurem kui 2009. aasta eelarve;
            
         
               D.
            
            
               arvestades, et liidu makse ameti 2010. aasta eelarvesse oli 30 163 220 eurot, mis on võrreldes 2009. aastaga (24 799 400 eurot) (6) 21,62 % suurem;
            
         
      Eelarve haldamine ja finantsjuhtimine
   
   
               1.
            
            
               märgib, et selle iga-aastase tegevusaruande kohaselt kasutas amet 2010. aastal tegevuseelarvest ära 97,8 % oma kulukohustuste assigneeringutest; märgib eriti, et võrreldes 2009. aastaga kasvas eelarve täitmine:
               
                           —
                        
                        
                           18,6 % jaotise 1 („Personalikulud”) all;
                        
                     
                           —
                        
                        
                           6 % jaotise 2 („Halduskulud”) all;
                        
                     
                           —
                        
                        
                           34 % jaotise 3 („Tegevuskulud”) all;
                        
                     
         
               2.
            
            
               tunnistab, et amet sai komisjonilt 2 159 000 eurot kriminaalõiguse programmides (ühised uurimisrühmad) osalemiseks ning sai 95 % sellest summast kätte 2010. aastal;
            
         
      Assigneeringute ümberpaigutamine ja ülekandmine
   
   
               3.
            
            
               täheldab iga-aastase tegevusaruande põhjal, et 2010. aastal paigutati eelarvevahendeid ümber kuuel korral;
            
         
               4.
            
            
               kinnitab iga-aastase tegevusaruande põhjal, et kulukohustuste assigneeringuid (v.a toetused) kanti 2010. aastal automaatselt üle summas 6 100 000 eurot, mis moodustas 20 % kõigist assigneeringutest (2009. aastal 16 %);
            
         
               5.
            
            
               kutsub ametit üles teavitama eelarve täitmisele heakskiidu andmise eest vastutavat institutsiooni meetmetest, mida on võetud assigneeringute järgmisse aastasse ülekandmise vältimiseks; on eriti mures liiga suurte summade ülekandmise pärast III jaotise all, mis moodustasid III jaotise kogueelarvest 38 %, ning rõhutab, et kontrollikoda on aastaid sellele puudusele tähelepanu juhtinud;
            
         
               6.
            
            
               peab kahetsusväärseks, et 2011. aastasse kanti üle suures summas tegevuskulusid; võtab teadmiseks ameti vastuse, kus ta selgitas, et selle põhjus seisnes peamiselt projektis, mis hõlmas organisatsioonilise struktuuri läbivaatamist, ning uue arvutivõrgu infrastruktuuri ja andmetöötluse kuludes; tunneb heameelt meetmete üle, mida amet kavatseb 2012. aastal võtta, sh eelkõige iga üksuse jaoks spetsiaalse hankekava koostamise üle; kutsub ametit üles neid meetmeid pikema viivituseta ellu viima; tunneb heameelt selle üle, et amet kinnitas, et hangete jaoks vajalikud load ja kulukohustused tagatakse igal aastal võimalikult vara, ning kutsub ametit üles sellest ka edaspidi kinni pidama;
            
         
      Hankemenetlused
   
   
               7.
            
            
               täheldab iga-aastase tegevusaruande põhjal, et 2010. aastal viidi läbi üheksa avalikku hankemenetlust, seitse läbirääkimistega hankemenetlust, kolm institutsioonidevahelist hankemenetlust ja üks ühine hankemenetlus koos rahvusvahelise organisatsiooniga ning sõlmiti ühtekokku 29 uut lepingut;
            
         
               8.
            
            
               võtab teadmiseks kontrollikoja tähelepanekud, et ühel juhul ei teostanud hindamiskomitee hindamisdokumentides ette nähtud kaalumisi; palub seepärast ametil edaspidi selliseid vigu vältida ning tagada hankemenetluste kvaliteedinõuete järgimine;
            
         
      Erandite register
   
   
               9.
            
            
               täheldab iga-aastase tegevusaruande põhjal, et 2010. aastal kanti erandite registrisse kuus uut erandi tegemise otsust, millest neli puudutas rahalisi, eelarve- ja hankeküsimusi ning kaks personaliküsimusi;
            
         
               10.
            
            
               märgib eraldi, et rahalistes, eelarve- ja hankeküsimustes tehtud neli erandit puudutas:
               
                           —
                        
                        
                           vahendite ümberpaigutamise õiguse (Eurojusti finantseeskirjade artikli 23 lõige 1) delegeerimist;
                        
                     
                           —
                        
                        
                           Eurojusti finantseeskirjade artiklit 75 ja Eurojusti toetuse andmist Euroopa õigusalase koostöö võrgustikule; erand kaotas kehtivuse 31. detsembril 2010;
                        
                     
                           —
                        
                        
                           ühe lepingu pikendamist üle esialgse lepingutähtaja; see olukord lõppes 27. detsembril 2010 hankemenetluse järel uue lepingu sõlmimisega;
                        
                     
                           —
                        
                        
                           2008. aasta toetuse andmise otsuses märgitud sihtotstarbelise summa suurendamist (2008. aastal);
                        
                     palub ametil teavitada eelarve täitmisele heakskiidu andmise eest vastutavat institutsiooni kahe 2010. aasta lõpul veel kehtinud erandi hetkeseisust;
            
         
               11.
            
            
               märgib, et personaliküsimustes tehtud kaks erandit puudutasid järgmist:
               
                           —
                        
                        
                           ühe töötaja volituste pikendamine, kusjuures kõnealune töötaja jätkas ajutiselt tegutsemist üksuse juhataja kohusetäitjana;
                        
                     
                           —
                        
                        
                           ühe töötaja ajutine üleviimine teenistusüksuse huvides vastavalt personalieeskirjade artiklile 7;
                        
                     võtab teadmiseks ameti teadaande, et mõlemad erandid lõppesid 15. oktoobril 2010;
            
         
      Personal
   
   
               12.
            
            
               väljendab muret asjaolu pärast, et kontrollikoda on taas täheldanud puudusi värbamismenetluste rakendamisel; märgib eelkõige, et täitmata ametikohtade määr on endiselt kõrge (13 %), mis on küll madalam kui 2009. aastal (24 %), 2008. aastal (26 %) ja 2007. aastal (33 %); palub seetõttu ametil koostada põhjaliku värbamisplaani, et täitmata ametikohtade määra oluliselt vähendada, ja teavitada sellest eelarve täitmisele heakskiidu andmise eest vastutavat institutsiooni;
            
         
               13.
            
            
               võtab teadmiseks kontrollikoja tähelepaneku, et kuigi töötajaid ei tohi värvata aegunud reservnimekirjadest, võeti 2010. aastal tööle üks ametnik reservnimekirjast, mis aegus jaanuaris 2009 ja mille kehtivust ei lubatud pikendada; palub ametil tulevikus sellise olukorra vältimiseks tagada kõigi värbamisotsuste piisav dokumenteerimine;
            
         
               14.
            
            
               peab kõnealust asjaolu kahetsusväärseks ning kutsub ametit üles edaspidi selliste vigade vältimiseks reservnimekirjade kehtivust hoolikalt kontrollima; tunneb heameelt ameti vastuse üle, milles ta selgitas, et reservnimekirjast võetakse inimesi tööle ainult pärast konkreetse isiku sobivuse hindamist;
            
         
               15.
            
            
               palub ametil sellisest tegevusest hoiduda ja järgida värbamiseeskirju;
            
         
               16.
            
            
               peab kahetsusväärseks asjaolu, et hindamiskomitee ei kohaldanud hankedokumentides avaldatud kaalumist; tunneb heameelt selle üle, et amet selgitas, et on võetud meetmeid, mille kohaselt muu hulgas esitatakse haldusdirektorile iga hankemenetluse puhul enne lepingute sõlmimist täielik dokumentatsioon sisulise ja majandusliku hinnangu kohta; tunneb heameelt selle üle, et organisatsiooni finantsalase usaldusväärsuse suurendamiseks on amet võtnud oma ülesandeks tagada õiglased, läbipaistvad ja täpsed hankemenetlused, ning kutsub ametit üles võtma meetmeid, et täies ulatuses tagada temapoolne kõnealuse ülesande täitmine;
            
         
      Tulemused
   
   
      Organisatsioonilise struktuuri läbivaatamine
   
   
               17.
            
            
               võtab iga-aastase tegevusaruande põhjal teadmiseks, et 2009. aastal alanud organisatsioonilise struktuuri läbivaatamine jätkus 2010. aastal ning et koostati mitmeaastase personalipoliitika kava (aastateks 2012–2014) ja ametikohtade loetelude (aastateks 2011 ja 2012) projektid; võtab ka teadmiseks, et 2010. aasta lõpuks esitas nõustaja põhjaliku rakendusetapi kava, mille ameti kolleegium läbi vaatas ja heaks kiitis;
            
         
      Finantsaruandlus ja -analüüs
   
   
               18.
            
            
               võtab teadmiseks ameti iga-aastases tegevusaruandes esitatud avalduse, mille kohaselt selle eelarve-, finants- ja hankeüksus võttis kasutusele süvendatud finantsaruandluse ja -analüüsi meetodi üksuste tasandil; mõistab seda nii, et nüüd saavad üksuste juhatajad igal kuul ja igas kvartalis tervikliku ülevaate oma kuludest ja kulukohustustest eelarveridade lõikes, kus andmeid kõrvutatakse vastava aasta ja eelmise aasta eelarvega kuude lõikes ja kumulatiivselt;
            
         
               19.
            
            
               on seisukohal, et nimetatud meetodi põhjalik rakendamine peaks eelarve- ja finantsjuhtimist parandama; palub ametil teavitada eelarve täitmisele heakskiidu andmise eest vastutavat institutsiooni nimetatud meetodi rakendamise konkreetsetest tulemustest;
            
         
      Haldusdirektori kohustused
   
   
               20.
            
            
               tuletab meelde, et ameti haldusdirektor annab eelarve täitmisele heakskiidu andmise eest vastutavale institutsioonile aru eelarvetulude ja -kulude täitmise kohta ning vastutab organisatsioonilise struktuuri juurutamise ning ameti juhtimis- ja kontrollisüsteemide ja -menetluste eest, mida järgides koostatakse lõplik raamatupidamise aastaaruanne, milles ei esine olulisi väärkajastamisi, samuti selle tagamise eest, et mainitud aruande aluseks olevad tehingud on seaduslikud ja korrektsed;
            
         
               21.
            
            
               võtab aga teadmiseks kontrollikoja tähelepaneku, mille kohaselt haldusdirektor ei ole de facto vastutav enamiku jooksvate juhtimisotsuste eest, mida langetab ameti kolleegium asutamisotsuse 2002/187/JSK asjakohaste sätete alusel; kutsub ametit üles seda anomaaliat võimalikult kiiresti arutama ja muutma; juhib tähelepanu sellele, et kui eeskirjades valitseb endiselt ebaselgus, tuleks uue kavandatud ameti määrusega selline struktuurne puudus kõrvaldada;
            
         
               22.
            
            
               võtab ameti teadaandest teadmiseks, et selle kolleegiumil ei ole vahendeid, et muuta vastavaid haldusdirektori ja kolleegiumi ülesandeid ja kohustusi, et lahendada nõnda vastutusvaldkondade kattumise küsimus, kuid et on rakendatud meetmeid tagamaks, et haldusdirektor saab tegutseda vastavalt oma kohustustele;
            
         
      Iga-aastane tööprogramm
   
   
               23.
            
            
               toonitab, et tähtis on siduda ameti näitajad tema eesmärkide, eelarve ja iga-aastase tööprogrammiga, et sidusrühmad saaksid ameti tegevuse tulemusi hinnata; nõuab seepärast tungivalt, et amet teataks eelarve täitmisele heakskiidu andmise eest vastutavale institutsioonile enda kehtestatud põhinäitajad ning nende seosed oma eesmärkide, eelarve ja iga-aastase tööprogrammiga;
            
         
               24.
            
            
               on seisukohal, et iga-aastase tööprogrammi koostamist toetav ametisisene protsess mõjutab oluliselt ameti poolt sidusrühmadele ja eelarve täitmisele heakskiidu andmise eest vastutavale institutsioonile edastatava teabe usaldusväärsust; nõuab seepärast tungivalt, et amet tagaks oma kavandamise järjepidevuse, asjakohased menetlused ja suunised ning looks iga-aastast tööprogrammi toetava piisava dokumentatsiooni, et anda teavet kõigi oma tegevuste ja iga tegevuse jaoks kavandatud vahendite kohta;
            
         
               25.
            
            
               on mures selle pärast, et asutamisotsuses 2002/187/JSK ei panda ametile vastutust oma iga-aastase tööprogrammi koostamise ja vastuvõtmise eest; arvab, et see võib põhjustada segadust ja seda, et keegi ei pea ennast iga-aastase tööprogrammi koostamise ja vastuvõtmise eest vastutavaks; palub seepärast ametil see puudus kiiresti kõrvaldada ja teavitada eelarve täitmisele heakskiidu andmise eest vastutavat institutsiooni võetud meetmetest;
            
         
               26.
            
            
               nõuab tungivalt ametilt meetmeid selle tagamiseks, et tema eelarve täitmise õiguslikku alust ei saaks kahtluse alla seada ning et tema iga-aastane tööprogramm oleks täielik ja sisaldaks kogu vajalikku teavet (st teavet kogu ameti tegevuse ja iga tegevuse jaoks kavandatud vahendite kohta);
            
         
               27.
            
            
               kutsub lisaks ametit üles koostama nii põhi- kui ka abitegevuste jaoks mitmeaastase infotehnoloogia strateegilise kava;
            
         
      Siseaudit
   
   
               28.
            
            
               tunnistab, et veel on täitmata 12 väga olulist siseauditi talituse soovitust, sealhulgas kaks sellist, mille täitmisest amet juba teatas, ning palub siseauditi talitusel selgitada välja nende elluviimise tegelik seis;
            
         
               29.
            
            
               märgib, et kaheksat väga olulist soovitust ei ole ameti esialgses tegevuskavas määratud tähtajaks ellu viidud; märgib, et neist kuue puhul on hilinetud üle 12 kuu ja need puudutavad järgmisi küsimusi:
               
                           —
                        
                        
                           erandite registri sisu läbivaatamine ja vastavad parandusmeetmed;
                        
                     
                           —
                        
                        
                           personalijuhtimise korra koostamine;
                        
                     
                           —
                        
                        
                           personalijuhtimise meetmete järelevalve tugevdamine;
                        
                     
                           —
                        
                        
                           ajutiste töötajate arvu vähendamine;
                        
                     
                           —
                        
                        
                           personaliosakonna ülesehituse muutmine;
                        
                     
                           —
                        
                        
                           personalijuhtimise integreeritud arvutiprogrammi rakendamine;
                        
                     
         
               30.
            
            
               nõuab tungivalt, et amet tegeleks nõuetekohaselt siseauditi talituse antud soovitustega ning teavitaks eelarve täitmisele heakskiidu andmise eest vastutavat institutsiooni selles osas võetud meetmetest;
            
         
               31.
            
            
               juhib tähelepanu oma eelmistes eelarve täitmisele heakskiidu andmise raportites antud soovitustele, mis on esitatud käesoleva resolutsiooni lisas;
            
         
               32.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (7) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 140.
   
      (2)  EÜT L 248, 16.9.2002, lk 1.
   
      (3)  EÜT L 63, 6.3.2002, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 215.
   
      (6)  ELT L 64, 12.3.2010, lk 1052.
   
      (7)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).